**ИЗВЕШТАЈ О РАДУ И ПОСЛОВАЊУ**

**НАРОДНОГ МУЗЕЈА НИШ ЗА 2013. ГОДИНУ**

**Извештај о раду**

УВОД

Свесни своје улоге, чувања и презентовања покретног историјско-уметничког културног добра, Народни музеј Ниш у 2013. години своје деловање је усмерио на следеће задатке:

* обележавање два велика јубилеја - 1700 година од потписивања Миланског едикта и 80 година од оснивања Народног музеја. Народни музеј је у 2013. години бројним изложбама, предавањима која су држали кустоси, кроз различите радионице и медијске наступе обележио ове јубилеје дајући не мали допринос прослављању 1700 година од потписивања Миланског едикта.
* увођењем нових технологија осавремењена је стална поставка у логору на Црвеном крсту и целом комплексу. После 46 година откако је отворен Меморијални музеј 12. фебруар, први пут је промењена стална поставка. После више деценија оспособљена је пројекциона сала срествима Министарства културе и информисања.

Као потврду успешног рада Музеј је добио највише градско признање – награду ''11.јануар''.

Међутим, сусретали смо се и са проблемима у раду ( недостатак депоа, простора за сталне поставке), али и са нередовним преношењем средстава из буџета Града за реализацију пројеката које је подржало Министарство културе.

**I ОСНОВНА ДЕЛАТНОСТ**

1. **ОДЕЉЕЊЕ ЗА АРХЕОЛОГИЈУ**
   1. **Одсек за праисторију**

Током 2013. године извршено је паковање и разврставање инвентарисаног, археолошког материјала са ранијих ископавања на локалитетима Бубањ, Вртиште и Малча.

Обрађени су А картони, и припремљена целокупна археолошка грађа за фотографисање, ископана 1935.године на локалитету Бубањ, под руководством Адама Оршић-Славетића. Фотографисано је 475 предмета,а за даље фотографисање припремљено је још око 700 комада. Материјал ће бити публикован у 2014.години по плану и програму.

Извршена је и делимична припрема археолошког материјала и документације са локалитета Бубањ-Ново Село ископаног 1954 и 1955 године,за даљу обраду. Већи део овог материјала није обрађен и није објављен.

Урађен је текст о праисторијској збирци и њеном садржају и објављен у публикацији ''Ризница Ниша'', у издању Народног музеја Ниш (пројекат у коме су учествовали сви кустоси нишког Музеја).

У току трећег квартала,извршене су све припреме за археолошка ископавања на локалитету Бубањ-Ново Село.

Кустос је активно учествовао у ископавању на локалитету Бубањ у сарадњи са Археолошким институтом у Београду од 01.09 – 29.09.2013.године. Том приликом на површини ископа од 40 м2, пронађено је укупно 19 различитих археолошких целина(остаци кућа,јама,гробова и др.) у културном слоју дебљине 1,30 м.Од покретног материјала преовлађују налази фрагментованих керамичких посуда, животињских костију и предмета од кости,глачаног и окресаног камена. Најбројнији налази су свакако фрагменти керамичких посуда,од којих је издвојено 39 као посебно битних због културне и хронолошке детерминације, а свакако и због могућности реконструкције читавих посуда (А налази). Прикупљено је и 30 узорака за различите анализе (палеоботаничка,затим метода апсолутног одређивања

старости,као и анализа структуре крамених налаза и др. -Е налази-). Извршено је и флотирање (влажно просејавање) 12 узорака земље. Са Института за молекуларну биологију др Н.Ковачевић-Грујичић узела је узорке са сахрањених индивидуа, ради прикупљања података за ДНК аналазе.

Након завршених ископавања, сређиван је део документације који је остао у Музеју да би касније био преузет на даљу обраду у Археолошком институту у Београду. Урађено је око 1000 Б картона, подаци су пребачени у компјутер.Такође су урађени и А картони око стотинак налаза,а рађени су и Ц налази истом методом. Одвајан је материјал по структури и припреман за даље анализе.

**1.2. Одсек за антику**

У току 2013. године није било откупа предмета, ни понуде. Инвентарисано је и започето са картотечком обрадом и снимањем 84 предмета са ископавања у Јагодин мали 2009-2012. године.

Конзервирано је и слепљено око 220 предмета од керамике, стакла и метала и припремљено за изложбу о касноантичкој некрополи у Јагодин мали која је планирана за јесен 2013. године.

Надлежни кустос је учествовао као сарадник у реализацији две изложбе: о Константину ( Виминацијум, сингидунум, Наисус) и као комесар о касноантичкој некрополи у Јагодин мали. Такође, учествовао је као саветник на археолошким истраживањима на Медијани и Јагодин мали.

Написан је текст о античким радионицама у Наису у касноантичком периоду за музејски Зборник као и каталошке јединице за потребе реализације поменутих изложби.

**3. Одсек за средњи век**

Почеком године кустос археолог је учествовао у постављању дела изложбе „Хришћанство у Нишу кроз векове”.

Као стални члан екипе кустос археолог је учествовао и у археолошким истраживањима на Медијани у периоду од 01.02.2013. до 22.06.2013. године. Рад се састојао у обављању следећих свакодневних послова:

* вођење радова у археолошким сондама (превасходно у сондама око и унутар музејске зграде);
* писање теренског дневника;
* обрада једног дела покретних налаза;
* праћење израде техничке и фото-документације.

Почевши од 24.06.2013. године, приступило се писању хабилитационог рада за државни испит под насловом „Врхови стрела из средњовековне збирке Народног музеја у Нишу”. Како за писање овог рада није било довољно коришћење литературе из наше библиотеке, кустос археолог је крајем јуна провео два дана у библиотеци одељења за Археологију Филозофског факултета у Београду.

У периоду од 19.09.2013. до 31.10.2013. године на изложби ''Константин Велики и Милански едикт 313. – Рађање хришћанства у римским провинцијама на тлу Србије'' кустос археолог је држао предавање ''Римска школа и образовање''. У складу са захтевима посетилаца, односно према потреби, кустос-приправник је у међувремену долазио и водио групе, као и важније посете и учествовао у радионицама са децом.

Кустос археолог је 03.12.2013. године положио стручни испит и стекао стручно звање кустос. Након тога, приступило се незнатном прерађивању и припреми хабилитационог рада за објављивање у Зборнику бр. 22.

**2. Оделење нумизматике и епиграфике**

Основне активности током 2013. године биле су везане за јубилеј 1700 година од доношења Миланског едикта, чија је централна прослава одржана у Нишу. Тим поводом виши кустос је радила на припреми нове сталне археолошке поставке музеја на Медијани, изложбе посвећене ранохришћанској некрополи у Јагодин Мали и заједничкој изложби са Народним музејем из Београда.

Археолошко налазиште Медијана

Надлежни кустос је радила на изради пројекта нове сталне археолошке поставке музеја на Медијани, са циљем да се на савремен начин посетиоцима дочара значај и вредност овог локалитета. За ту потребу радила је на обради археолошког материјала и писању стручног текста. До реализације овог пројекта није дошло у току 2013. године због кашњења радова на санацији зграде музеја и изградњи заштитне кровне конструкције. Услед сложености послова и нејасне динамике радова који се већ годину дана обављају на Медијани (пројекат Завода за заштиту споменика културе Ниш) немогуће је планирати завршавање пројекта нове поставке.

Јагодин мала

Као коаутор изложбе, која је требала да буде отворена у току 2013. године у склопу манифестације обележавања значајног јубилеја, виши кустос је радила на обради материјала издвојеног за излагање и писању каталошких јединица. Такође је координирала све послове везане за припрему изложбе. Нажалост, ни овај пројекат није угледао светлост дана у 2013. години, због финансијских проблема.

Изложба са Народним музејем из Београда

''Наслеђе првог хришћанског цара, Милански едикт – едикт толеранције''

За потребе ове изложбе издвојен је репрезентативан материјал из фонда Музеја. Као сарадник колеге кустоса античке збирке виши кустос водила коресподенцију са организатором изложбе о свим питањима везаним за позајмицу предмета из музеја и око поставке у Нишу. У периоду гостовања изложбе у галерији Филип Морис у Нишу (септембар-октобар) била је задужена за пријем експоната, стручни надзор и контролу безбедности експоната, као и за стручно вођење високих званичника.

Писање стручног рада за Зборник

У сарадњи саконзерватором Музеја и стручњацима Технолошког факултета у Нишу и Лесковцу урађена је спектроскопска анализа фрагмената мермерне скулптуре са Медијане пронађене 2011. године. На основу добијених резултата потврђена је њена идентификација као Венере и утврђено је да јој припада фрагмент базе пронађен током истраживања 2002. године. Резултат овог рада је стручни текст који ће бити публикован у Зборнику за 2014. годину.

Пријем материјала

Примљен је нумизматички материјал са испитивања у Јагодин Мали и започета је његова конзервација и стручна обрада.

Кустос је као члан тимарадио на реализацији пројекта ''Investing in historical heritage for cultural and historical cohesion and economical progres in Pravets and Nis municipalities''No. 2007CB16IPO006 – 2011 – 2 – 91 и у оквиру овог пројекта реализовао следеће активности: прикупљање правне и финансијске документације Народног музеја у Нишу за пројекат, писање и попуњавање формулара пројекта: Application form, на српском и енглеском језику.Сарађивао је и коренспондирао са Историјским музејем у Правецу на српском, бугарском, и енглеском језику и као члан комисије био директно укључен у отварање пројектних тендера. Радио је са члановима екпертског тима који су ангажовани на пројекту. Учествовао на округлом столу са члановима екпертског тима у Правецу,узео учешћа на припреми и реализацији конференције ''Културно–ИсторијсконаслеђеПравецаи Ниша'' 9. – 10.јануар2014 , радио на прикупљању и сређивању документације за завршни извештај пројекта.

3.**ЕТНОЛОШКО ОДЕЉЕЊЕ**

Кустос саветник је учествовао као координатор на постављању коауторске тематскеизложбе: ''Хришћанство у Нишу кроз векове'', која је отворена 11.01.2013. у галерији Синагога. Са колегом из историјског одељења радио је на припреми и постављању коауторске тематске изложбе ''Ниш кроз векове'' која је отворена јуна 2013. у Економској школи у Нишу. Ову изложбу су видели, осим ученика и професора школе и ученици средњих школа из целе Србије који су се такмичили из историје на тему ''1700 година Миланског едикта'', као и гости побратимљених школа из Македоније и Румуније.

Током 2013. прикупљани су подаци о воскарском занату у Нишу о чему је написан рад за нови број Зборника Народног музеја. Присуствовао генералној скупштини европске туристичке асоцијације АВЕК одржане у Нишу у организацији града Ниша и општине Медијана.Кустос саветник такође је помагао колегиници-кустосу етнологу да прелиминарно издваја предмете за пројекат ''Виртуелни музеј'', Одабрани су предмети за снимање(95 комада одевних предмета и накит).

Урађен је текст и снимање предмета за музејску публикацију :“Ризница Ниша“.

Кустос етнолог је имала улогу техничког координатора на пројекту ''Дигитализација и визуализација најзначајнијих музејских збирки из области народне ношње и накита увођењем нове 3Д технологије – Виртуелни музеј''. Њена улога у овом пројекту је двострука и то као техничког координатора, што подразумева обављање административних и техничких послова ( као што су извештаји према Канцеларији за ИПА програм ) и улога кустоса етнолога Народног музеја Ниш, што обавезује на сарадњу и заједнички рад са експертом етнологом пројекта. Унутар наведеног пројекта до сада је реализовано више набавки, оформљен експертски тим који се састоји од ИТ стручњака и етнолога експерта, са којима је сарађивала приликом одабира музејских предмета и њихове обраде за даљи процес 3Д скенирања и креирања базе *виртуелног музеја*, као крајњег резултата пројекта. У оквиру пројекта, са стране Народног музеја Ниш, до сада су одржане две прес конференције, изложба фотографија у Холу Светосавског дома у Нишу (19.01.2014. године ), а у току је организација међународног симпозијума са штампањем радова, као и изложба предмета и њихових 3Д модела.

Кустос етнологје учествовалана следећим међународним конференцијама:

- Бања Лука ,''**Вршњачко насиље у школама - антрополошки приступ'';**

- Сарајево и Мостар, Европске смернице за сарадњу библиотека, архива и музеја, са радом ''Конституисање музеологије – дефиниција и развој'';

- Београд, „ Холокауст над Србима, Јеврејима и Ромима у Другом светском рату са радом ''Геноцид у међународном и националном кривичном праву, са посебним освртом на холокауст над Србима, Јеврејима и Ромима'';

-Перник, ''Водачите на маскарада'', Регионални историјски музеј Перник, са радом ''Народни обред са елементима ритуално – магијског маскирања'';

-Ниш, конференција у оквиру пројекта **''Улажимо у историјско наслеђе за културно и духовно зближавање и економски напредак између општина Правец и Ниш'' у**чествовала као презентер.

**4.ИСТОРИЈСКО ОДЕЉЕЊЕ**

Изложбена активност

Поводом обележавања 1700 Миланског едикта 10. јануара је у Синагоги отворена изложба „Хришћанство у Нишу кроз векове“, групе аутора. Из историјског одељења су као коаутори учествовали виши кустос и кустос историчар.

Отворена је прва фаза нове сталне поставке у Меморијалном музеју на Црвеном крсту (12. априла).

Поводом обележавања 80 година постојања Народног музеја у Нишу у Синагоги је отворена изложба „Траг у времену“. Изложба је постављена 1. априла за Дан музеја. Поред изложбе, промовисан је и нови број Зборника музеја.

Кустос историчар и етнолог саветник су као коаутори 16.априла поставили изложбу у Економској школи ''Ниш кроз векове'' поводом регионалног такмичења историчара.

Започета је припрема концепције и плана рада везаних за изложбу “Ниш ратна престоница Србије 1914/1915” током јула месеца да би се током јесени она разрађивала и добијала свој коначни облик. Током јесени започета су истраживања,прикупљање грађе, писање пројекта и прикупљање пројектне документације.Такође је извршен договор са колегама, коауторима и направљен план како ће се изложба припремати а затим, крајем 2014.године и реализовати. До сада је евидентирана грађа, предмети и документи који се налазе у Историјском архиву Ниш, Народној библиотеци у Нишу, Универзитетској библиотеци, Војној болници, Црвеном крсту у Нишу као и грађа која се налази у институцијама у Београду. Остварен је контакт са колекционарима у земљи и иностранству који су вољни да узму учешће у реализацији изложбе.

Обележен је пробој Логора на Црвеном крсту 12.фебруара.

Стручно усавршавање

Поводом обележавања 1700 година Миланског едикта Народни музеј Ниш је, у сарадњи са Музејским друштвом Србије, организовао стручни скуп ''Светлост од светлости'', на коме су стручњаци из 20 музејских и других установа културе представили делове својих збирки.

Стручни рад вишег кустоса историчара ''Албум фотографија Ниша, Прокупља и Куршумлије поклоњен краљу Милану Обреновићу - из збирке Народног музеја у Нишу'' публикован је у Зборнику радова са стручног скупа *Обреновићи у музејским и другимзбиркамаСрбије*, који је организовао музеј у Горњем Милановцу.

Рађено је на каталогу изложбе „Хришћанство у Нишу кроз векове“.

У периоду јануар – мај,према радном задатку, кустос историчар одржао је пет предавања у нишким основним школама на тему Константина Великог и Миланског едикта.

Кустос историчар је објавио рад у Зборнику Народног музеја ( *Сећање Видосава Стевановића на дане проведене у логору на Црвеном крсту*) и часопису Пешчаник Историјског архива Ниш ( *Константин Велики и верска толеранција*).Припремљен је рад за Зборник Народног музеја ( *Суђење Јовану Чемерикићу ратном председнику нишке општине*) као и Зборник Лесковачког музеја (*Лесковачки дани др Велизара Пијаде*).Кустос је учествовао на научном скупу у Рачи организованом поводом 900 година рођења Стефана Немање а у 2013.је објављен његов рад Tradizione, culto e teologia Serbe у другом тому енциклопедије Constantin у издању Института за италијанску енциклопедију из Рима и Универзитета у Болоњи.

Кустоси су преузели од Градске организације Црвени крст 264 документа из периода Другог светског рата која су у документацији скенирана и спремљена за студијски материјал.

За манифестацију Ноћ музеја (19.мај) премијерно је отворена пројекциона сала у логору на Црвеном крсту. За ову прилику добијена су од „Центар филма“ права за бесплатно приказивање филма ''Лагер Ниш''.

Под руководством кустоса кренуло се са припремањем капиталног издања ''Регистар жртава Логора на Црвеном крсту''. Намера аутора овог дела је да се направи, први до сада, регистар људи који су срељани у логору или неком другом стратишту широм Европе а били су заточени у логору. Предвиђени термин за објављивање публикације је децембар 2014.године, поводом 70 година ослобођења Ниша у Другом светском рату. Такође кренуло се са припремом публикација ''Угледне Нишлије у Логору на Црвеном крсту'',''Јевреји заточеници Логора на Црвеном крсту''/''Моша Шоамовић'', водича Логор на Црвеном крсту (превод на енглески језик).

Историчар-приправник је положила стручни испит и добила стручно звање кустос-историчар. Свој хабилитациони рад ,,Интернирци нишког концентрационог логора у Маутхаузену'' предала је у штампу за зборник Народног музеја који ће изаћи 2014. године. Узела је учешћа у дигитализацији студијског материјала Логора на Црвеном крсту, припреми програма за Ноћ музеја 2013.и 2014. Коаутор је сталне поставке у Логору на Црвеном крсту. Довршила писање монографије ''Страдање Словенаца у Нишу у другом светском рату'', рада који је награђен на конкурсу Владе Републике Србије.

Остале активности

- Организовање свечане скупштине Музејског друштва Србије поводом међународног дана музеја 18. Маја, на којој су додељене награде Михаило Валтровић.

- Рад у комисији за откуп и процену музејских предмета и редакцији музејског Зборника на пословима секретара редакције.

- У сарадњи са РТС снимљено казивање Олге Багур Славковић, преживелог логораша из Лесковца и у новембру 2013. премијерно је приказан документарни филм ,,У жицама лагер Ниша“ аутора Марије Крстић, према сценарију Небојше Озимића и Александра Динчића.

- Учешће у раду и стручним скуповима Музејског друштва Србије.

У протеклој години била је изузетно развијена сарадња са другим музејима и сродним институцијама.

**5. ОДЕЉЕЊЕ ИСТОРИЈЕ УМЕТНОСТИ**

Збирка Историје уметности је увећана за 29 предмета. На поклон је добијено 23 предмета (скулптуре, рељефи, плакете и акварели) аутора Милована Крстића, бронзана биста аутора Живојина Лукића, етно бронзана скулптура аутора Владимира Новаковића и четири иконе пребачене су из Збирке средњег века.Организоване су четрири изложбе.

**Научно истраживачки рад и прилози за медије**

-стручни текст „Цркве и манастири у околини Ниша“ и израда каталошких јединица за 26 икона, слика за каталог „Хришћанство у Нишу кроз векове“,

-публикација о сликару Моши Шоамовићу, заточенику Логора на црвеном крсту предата у штампу,

-стручни текст за каталог „Божа Илић-слике из фонда Збирке ИУ нишког музеја“, поводом 20 година од његове смрти , у припреми за месец децембар,

-рад на припреми флајера „Три ретко излагана вајарска дела Антуна Аугустинчића“.

-текст за публикцију „Ризница Ниша“,

-стручни текст за два најзначајнија нишка уметника Божу Илића и Милована Крстића као предлог именовања нишких улица,

-стручни текст „Део наслеђа“, за 15 културно историјских споменика (цркве и џамија), за потребе Туристичке организације Ниш,

**Рад у депоу, рад са предметима, конзервација**

-чишћење и преређивање предмета у Логору на Црвеном крсту,

-исписивање инвентарних бројева на око 30-так приновљених вајарских дела и унос истих у инвентарну књигу Збирке,

-урамљено је шест уљаних слика: „Портрет жене Косте Овчаревића“ , „Распеће Христово“ и четири пејзажа аутора Боже Илића,

-снимљено је у колору око 60 предмета: иконе за изложбу о Хришћанству, слике Б. Илића, скулптуре А. Аугустинчића, уметнички предмети за израду„Ризница Музеја“и за израду репродукција слика,

-припрема основних података и снимање уљане слике „Смрт цара Лазара“ рад Ђорђа Крстића за *Фонд Принцезе Оливере*, а за потребе снимања филма о принцези Оливери,

-конзерваторско-препараторски рад на шест икона од стране Ружице Васић, сликар конзерватор ЗЗСК у Београду, а за потребе изложбе „Хришћанство у Нишу кроз векове,“

-препараторски рад на три скулптуре аутора Антуна Аугустинчића.

**Остало:**

-рад на поставци и скидање предмета са изложбе Хришћанство у Нишу

-рад на попису збирки етнолошког одељења,

-члан комисије за доделу награда и признања средњошколцима поводом дана Св. Саве у Нишу. Оцена и критички осврт награђене уљане слике на тему „Визије цара Консантина“,

-израда стручног текста за каталог и отварање изложбе сликарке Станче Ракић чланице ЛУН-а Ниш, у организацији студентског центра Ниш,

-израда нацрта Плана простора за депое Збирке ИУ за нову зграду Музеја,

-присуство стручним скуповима Музеја,

-учешће у раду седници Музејског друштва у Београду,

-рад у депоу цркве св. Пантелејмона у Нишу и одабир 14 икона које је Музеј добио на поклон од старешине цркве,

**6. ОДЕЉЕЊЕ КЊИЖЕВНЕ ЗАОСТАВШТИНЕ**

Рађена је конзерваторска заштита угрожених примерака књиге из Сремчеве личне библиотеке, укупно 200 примерака.

У конзерваторској лабораторији Народне библиотеке у Београду конзервирана су три оригинална рукописа Стевана Сремца.

У сарадњи са одељењем документације дигитализован је целокупни фонд збирке Стеван Сремац

Израда концепције сталне меморијалне поставке Стеван Сремац у оквиру пројекта Књижевно- меморијалне поставке Стеван Сремац и Бранко Миљковић, у издвојеном галеријском простору, у Ул.Александра Ненадовића.

Збирка Бранко Миљковић

Стручна сарадња на изради каталога библиотеке Бранка Миљковића, аутор, Маја Новаковић, библиотекар Народне библиотеке Стеван Сремац, стручни сарадник Јован Младеновић, каталог објавлјен јануара 2014. године

У сарадњи са одељењем документације дигитализован је целокупни фонд збирке Бранко Миљковић.

Крајем 2013. године лична библиотека и рукописна заоставштина Стевана Сремца и Бранка Миљковића проглашене су за културно добро од великог значаја. Одлука Комисије за проглашење културног добра Народне библиотеке Србије објављена је у Сл. гл. РС, 10. јануара 2014. године.

Учешће у организацији обележавања 80. година од рођења Бранка Миљковића.

**7. ОДЕЉЕЊЕ ЗА ЕДУКАЦИЈУ, ПРЕЗЕНТАЦИЈУ И КОМУНИКАЦИЈУ**

7.1. Креативне радионице

**''**Ускршње јаје, сачувајмо традицију'', одржана 24-25. априла, креатор модератор кустос едукатор.Мала школа знања дала је основно знање о Ускршњим празницима и обичају фарбања јаја.Кроз ову јако популарну радионицу прошло је преко 150 ђака 5 основних школа из Ниша, углавном нижих разреда.

У оквиру пратећег програма изложбе ''Константин Велики и Милански едикт 313.'' реализоване су бројне активности Одељења: осмишљена су два предавања, Школа у Риму (сваког понедељка, а предавач је био кустос археолог) и Свакодневни живот на Медијани (сваког уторка, предавач кустос едукатор).

Током целе године кустос едукатор је обављао посао стручног вођења за бројну публику, групе и делегације на сталној археолошкој поставци.

Организовање презентација, промоција, конференција за новинаре по потреби и захтеву директора

Помоћ колегама у лектури и коректури стручних текстова и др., као и језичкој редакцији брошуре Кнез Милоје од Каменице аутора В. Јовановића

Учешће у раду НК ИКОМ-а Србије у својству члана ИО

8.**КОНЗЕРВАТОРСКО ОДЕЉЕЊЕ**

У конзерваторско препараторском одељењу, за потребе изложбе „Хришћанство кроз векове“ конзервирано је 15 предмета из Средњовековне збирке, 109 предмета из Збирке етнологије. Одговарајући препараторски третмани урађени су на 14 предмета из ризнице Нишке епархије, 4 иконе из Панталејске цркве у Нишу и на 13 уметничких дела из Збирке историје уметности.

Из Збирке историје конзервиран је један митраљез који је изложен на сталној поставци у Меморијалном центру „12.фебруар“.

Припремајући изложбу „Јагодин мала касноантичка некропола“, конзервирано је 180 предмета из Античке збирке и 37 предмета из Збирке нумизматике и епиграфике.

У просторијама ЈКП Наисус, где се налази део депоа, формиран је уређај за нетоксичну дезинфекцију музејских предмета, који омогућава третирање угрожених музејских предмета, како би се заштитили од утицаја микро и макро организама. На овај начин унапређена је заштита културног наслеђа у Музеју.

Виши конзерватор је био аутор поставке изложбе „Хришћанство кроз векове у Нишу“,

**Стручно усавршавање**

Конзерватор је присуствовала једнодневном семинару "Примена ласера, X зрачења и инфрацрвеног зрачења у конзервацији" у организацији Централног института за конзервацију у Београду.

**Сарадња са другим институцијама**

Остварена је сарадња са професорком хемије гимназије Светозар Марковић,у смислу пружања стручне помоћи у реализацији њиховог представљања на фестивалу Наук није баук у једној од тема која је била посвећена прослави 1700 година од Миланског едикта.

**9. ПРЕПАРАТОРСКА РAДИОНИЦА ЗА ТЕКСТИЛ**

1. Одрађени препараторски третманина 120 предмета од текстила, и сваки предмет је реинвентарисан (добио нови број).

2. Учествовање са кустосима и конзерватором у поставци изложбе „ Хришћанство у Нишу кроз векове“.

3. Одрађена нетоксична дезинфекција предмета из етнографске збирке ( 7 предмета ).

4. Са комисијом рађен попис етнографске збирке.

5.Са кустосом историје уметности паковани предмети из збирке историје уметности за изложбу слика Боже Илића у простору осигуравајућег друштва Дунав осигурање.

6. Одабирање предмета из етнографске збирке, скенирање и фотографисање предмета за IPA пројекат преко граничне сарадње Србије и Бугарске.

7. Одрађен препараторски третман из етнографске збирке ( 50 предмета ) за IPA пројекат и исписивање бројева на предметима из збирке накита ( 10 предмета).

8. Извршена превентивна заштита предмета из етнографске збирке у депоу на логору и у депоу Б.Миљковића.

9. Сређивање и исписивање бројева у депоу историје уметности ( 60 предмета).

9. Контролисано је стање уређаја за одржавање влаге и темтературе у депоу.

10. Изложбене активности:

- Дежурство на изложби „Константин Велики и Милански едикт„ у изложбеним просторијама Филип Морис.

**9. БИБЛИОТЕКА**

Библиотека Народног музеја је специјална библиотека чији рад је усклађен са радом и организацијом установе. Стручна библиотека неопходна је за успешан рад сваког музеја јер представља информационо-библиотечки центар, односно извор информација за кустосе.

Набавна политика првенствено је оријентисана на литературу везану за делатност Музеја. Фонд похрањује литературу на десетак језика, већином су то серијске публикације. Највећи број публикација приновљен је разменом са другим институцијама, куповином 12 наслова и једном претплатом за ревију-*Историја*, која излази месечно. Библиотечки фонд броји 14088 библиотечких јединица, а 2013.године увећан је за 191 наслов од којих су 133 монографске публикације, а 58 је серијских. Стручна и каталошка обрада библиотечких јединица је редовна обавеза као и ажурирање лисног, предметног и е-каталога.

Због прославе јубилеја 1700. година од потписивања Миланског едикта удвостручен је број корисника библиотеке. Корисници фонда су превасходно кустоси, јавни и културни радници, професори универзитета, докторанти, студенти и др. Осавремењивањем школских програма, корисници музејске библиотеке су средњошколци, полазници школа за таленте као и запослени у градској управи и општинама.

Музеј је угостио учеснике научног скупа ''Светлост од светлости'' у организацији музејске секције Србије и том приликом размењена су издања: *Зборник,* бр. 20; *Зборник* бр. 21 и каталог ''Хришћанство у Нишу кроз векове''. Институцијама које нису учествовале у научном скупу, музејска издања достављена су поштом. Укупно је послато 310 публикација. Поклоњено је 57 публикација, првенствено ауторима текстовa у Зборнику као и појединцима и установама који су на било који начин задужили Музеј и заслужили овакав третман.

Музејска библиотека садржи незанемарљив број инвентарисаних и каталошки обрађених, старих и ретких књига, које ће бити предмет посебних изучавања.

Паралелно са редовним активностима ради се на азбучном и хронолошком редоследу пописа дародаваца књига.

Акценат у будућем раду стручне библиотеке биће боља набавка библиотечког материјала и усавршавање и унапређење рада библиотеке, иако смештај фонда још није решен.

10. **ОДЕЉЕЊЕ ДОКУМЕНТАЦИЈЕ**

**Музејски фонд:**

Збирка Историје уметности увећана је за 29 предмета:

-25 предмета- поклон

-4 предмета пребачено из Збирке средњег века

**Књига привременог кретања музејских предмета:**

Евидентирано је 20 предмета, и то :

-8 предмета за потребе изложбе ''Константин Велики и Милански едикт 313.Рађање хришћанства у римским провинцијама на тлу Србије''

-11 предмета за изложбу ''Божа Илић-слике фонда Збирке историје уметности нишког музеја''

-1 предмет за изложбу ''Имагинарни Балкан-идентитет и сећање у духу 19. Века''

**Изложбена делатност:**

Ове године, Музеј је организовао 6 изложби :

**ИЗЛОЖБЕНА АКТИВНОСТ**

**ХРИШЋАНСТВО У НИШУ КРОЗ ВЕКОВЕ**, колективна изложба отворена у Галерији Синагога 10.јануара 2013.

**ТРАГ У ВРЕМЕНУ**, аутор виши кустос Марина Влаисављевић, изложба поводом 80.година од оснивања Народног музеја Ниш. Изложба отворена 1.априла 2013.

**СТАЛНА ПОСТАВКА У ЛОГОРУ НА ЦРВЕНОМ КРСТУ** (прва фаза), аутори кустоси Небојша Озимић и Ивана Груден. Изложба је отворена 12.априла 2013.

**НИШ КРОЗ ВЕКОВЕ**, аутори Небојша Озимић и Ива Трајковић. Изложба отворена у згради Економске школе поводом Републичког акмичења историчара

**ТРИ РЕТКО ИЗЛАГАНА ДЕЛА АНТУНА АУГУСТИНЧИЋА** (*Драгиша Цветковић, Преља и Мисао*) у холу музејске зграде у ул. Николе Пашића, отворена поводом манифестације Ноћ Музеја

**БОЖА ИЛИЋ – СЛИКЕ ИЗ ФОНДА ЗБИРКЕ ИУ НИШКОГ МУЗЕЈА** организована поводом 20 година од његове смрти у Галерији КОМПАНИЈЕ ДУНАВ ОСИГУРАЊЕ

**УЉЕ НА ПЛАТНУ „ПОРТРЕТ СУПРУГЕ КОСТЕ ОВЧАРЕВИЋА''**, рад Стевана Тодоровића у периоду од марта 2013. до краја 2016. године биће излагана на путујућој изложби ''Имагинарни Балкан-идентитет и сећање у духу 19 века'' (Албанија, БиХ, Бугарска, Хрватска, Кипар, Грчка, Румунија, Србија, Словенија, Република Македонија), у организацији Историјског музеја у Београду, а под покровитељством УНЕСКО-а.

**КОНСТАНТИН И МИЛАНСКИ ЕДИКТ 313, РАЂАЊЕ ХРИШЋАНСТВА НА ТЛУ СРБИЈЕ**, Народни музеј Београд у сарадњи са десет музеја из Србије. Изложба отворена октобра 2013

**Манифестације:**

Одржано је 5 манифестација:

- Креативна радионица ''Ускршње јаје''

- Стручни скуп ''Светлост од светлости''

- Ноћ музеја

- Mузички фестивал ''Константинус''

- Представљање пројекта ''Виртуелни музеј''

**Пројекат дигитализације фонда Народног музеја:**

- Систематизован је и дигитализован архивски фонд који чине 43 досијеа и 56 књига, 1872 предмета је обрађено по начелима архивистике и урађен сумарни инвентар свих предмета са детаљним описом, што је уједно и попис целокупне грађе.

-Дигитализована је документација везана за пројекат ''Ревитализација Меморијалног музеја 12. фебруар''

- Дигитализоване су збирке Стевана Сремца и Бранка Миљковића

Документариста је у току 2013. године поред редовних активности и задужења у оквиру Одељења за документацију, посебно радио на дигитализацији и мултимедијалној презентацији музејског фонда уз примену нових технологија према савременим стандардима у музеологији - инсталирање 3D скенера и самосталну обуку за рад са 3D скенером, као и рад на 3D скенирању и креирању 3D модела музејских експоната у циљу формирања 3D колекције и виртуелног музеја. Реализовао и учествовао у реализацији и активности у сарадњи са осталим одељењима Музеја. Учествовао на следећим пројектима Музеја:

* ''Пројекциона сала *12. фебруар*'' - сарадник,
* ''Мултимедијална поставка логора *12. фебруар''* - сарадник,
* ''Стална поставка музеја на Медијани'' - сарадник,
* ''Историја мог дома'' - руководилац-координатор,
* ''Ниш у сликама'' - руководилац-координатор,
* ''80 година живота Народног музеја у Нишу (1933-2013)'' - руководилац-координатор.

У току 2013.године учествовао у реализацији изложбе *Стална поставка на логору 12. фебруар* и изложбе поводом 80. година од оснивања Народног музеја Ниш *Траг у времену*. Учествовао у реализацији неких активности -Ноћи музеја.Припремио и израдио више пројеката којима је Народни музеј Ниш конкурисао у Министарству културе и информисања и Скупштини Града. Члан пројектног тима пројекта који се финансира из ИПА програма прекограничне сарадње Бугарска-Србија "Дигитализација и визуализација најзначајнијих збирки музеја из области народних ношњи и накита увођењем нових 3D технологија - Виртуелни музеј".

Учествовао на семинару *Примена ласера, X зрачења и инфрацрвеног зрачења у конзервацији* у организацији Централног института за конзервацију у Београду, одржаног 04.10.2013.године. Учествовао на међунaродној реадионици *Наука за културно наслеђе,* одржаној у Музеју историје Југославије 12.11.2013.године, у организацији Амбасаде Републике Италије у Србији, Удружења италијанских и српских научника и студената, Италијанске кооперације за развој у Београду и Мреже српских научно-истраживачких институција на пољу заштите културног наслеђа (Институт за нуклеарне науке Винча, Институт за физику, Централни институт за конзервацију у Београду).